 Shaqooyinka la sheego in ay asxaabiyaddani qabatay intii ay haysay xilkan u eeg wasaaradda ganacsiga ee dawladahan casriga ahi, kuma ay koobnayn ka warhaynta iyo maamulidda suuqa iyo wax kala iibsiga, balse shaqooyinka kale ee ay qabatay waxaa ka mid ahaa in ay fududayso oo isu soo jiiddo sharcigana waafajiso heshiisyada ganacsiga ee muhiimka ah ee ay gelayaan dadkii ka midka ahaa dawladda Islaamak ee uu hoggaaminayey Cumar Bin Khadaab Alle ha ka raalli ahaado. 